Αρθακανούτος Α΄

Ο Αρθακανούτος Α΄ της Δανίας (Hardeknud, 880 - 936) ήταν ένας ημι-μυθικός βασιλιάς της Δανίας. Οι "Ιστορίες των γιων του Ράγκναρ" αναφέρουν ότι ο Αρθακανούτος ήταν γιος του ημιμυθικού Βίκινγκ οπλαρχηγού Σίγκουρντ του Φιδομάτη, ο οποίος με τη σειρά του ήταν γιος του θρυλικού Ράγκναρ Λόθμπροκ· τα Σάγκας αναφέρουν επιπλέον τον Αρθακανούτο ως πατέρα του ιστορικού βασιλιά Γκορμ του Παλαιού. Ταυτίζεται πιθανότατα με τον Αρδεγκόν της Νορθμανίας, ο οποίος, σύμφωνα με τον Αδάμ της Βρέμης, στις αρχές του 10ου αι. κατέκτησε τη Δανία.

Οι "Ιστορίες των γιων του Ράγκναρ" προσπαθούν να συσχετίσουν τους γιους του Ράγκναρ Λόθμπροκ με τους πρώτους βασιλείς της Δανίας: για τη Δανία αναφέρεται ότι η κόρη του βασιλιά Έλλα παντρεύτηκε τον Σίγκουρντ τον Φιδομάτη και ήταν οι γονείς του Αρθακανούτου, ο οποίος διαδέχθηκε τον πατέρα του στη Σγιέλαν, τη Σκάνια, το Χάλλαντ, αλλά όχι στο Βίκεν· ωστόσο οι γνώμες των ιστορικών διίστανται.

 Αναφορές από τον Αδάμ της Βρέμης 

Οι περισσότερες πληροφορίες για τον Αρθακανούτο προέρχονται από τον Αδάμ της Βρέμης στο έργο του "Εκκλησιαστική ιστορία των αρχιεπισκόπων του Αμβούργου-Βρέμης", με βάση τις πληροφορίες που πήρε από τους απογόνους του Γκορμ. Ο Αδάμ ξεκινά την ιστορία του με την κατάκτηση της Δανίας από τον Σουηδό βασιλιά Όλαφ τον Γενναίο και με τους δυο γιους του Γκιρντ και Γκνίπα, που με τη βία επέβαλλαν στον θρόνο τον Οίκο του Όλαφ. Adam of Bremen, trans. and ed. Francis Joseph Tschan, Timothy Reuter, History of the archbishops of Hamburg-Bremen, Columbia University Press, 2002, p. 44. Ο Αδάμ της Βρέμης συνεχίζει με τον Σίγκτρυγκ Γκνίπασον, γιο και διάδοχο του Γκνίπα από μία Δανή ευγενή, την Άσφριντ, η οποία είχε ανεγείρει δυο Ρουνικές λίθους κοντά στο Σλέσβιχ μετά το τέλος του γιου της. Asfri?r kar?i kumbl ?aun aft Siktriku sun sin aui Knubu (Asfrith carved this gravestone after Sigtrygg, her son and Gnupa's); Ui Asfri?r kar?i kubl ?ausi tutir U?inkars aft Sitriuk kununt sun sin auk Knubu (Holy Asfrith carved this gravestone, Odinkar's daughter, after Sigtrygg, king, her son and Gnupa's). A. V. Storm, "Pages of Early Danish History, from the Runic Monuments of Sleswick and Jutland", The Saga=Book of the Viking club, vol. 2, pp. 328-347. 

Ο Σίγκτρυγκ κυβέρνησε για λίγο την εποχή του αρχιεπισκόπου Χόγκερ της Βρέμης (909 - 917), εκθρονίστηκε από τον "Αρδεγκόν", γιο του Σβεν που ήρθε από τη "Νορθμανία". Η Νορθμανία ταυτίζεται με τη Νορβηγία, η οποία είχε κατοικηθεί από τους Βίκινγκ. Ο Αρδεγκόν, αφού εκθρόνισε τον Σίγκτρυγκ, βασίλευσε περίπου 30 χρόνια· ο Αρδεγκόν ταυτίζεται με τον Αρθακανούτο.Lis Jacobsen: "Svenskev?ldets Fald. Studier til Danmarks Oldhistorie i filologisk og runologisk Lys", Kobenhavn, 1929 
Ο Αδάμ αναφέρει ότι αργότερα η Δανία δέχτηκε επίθεση από τον Γερμανό βασιλιά Ερρίκο τον Ορνιθοθήρα. Τη Δανία υπερασπίστηκε, σύμφωνα με τα χειρόγραφα, ο Δανός βασιλιάς Αρδεγκόν Βορμ. Η λέξη "Βορμ" μεταφράζεται ως ερπετό ή φίδι και οι ιστορικοί ταυτίζουν τον Βορμ με τον Γκορμ τον Παλαιό, γιο του Αρθακανούτου. Τα Σαξωνικά Χρονικά του Κάρβει αναφέρουν την ήττα και τον εκχριστιανισμό με τη βία του Δανού βασιλιά Γκνίπα από τον ίδιο τον Ερρίκο (934).Saxo Grammaticus. trans. Peter Fisher. Hilda Roderick Ellis Davidson and Peter Fisher, eds. The history of the Danes, books I-IX, DS Brewer, 1998, v. 2, p. 162

 Άλλες ιστορικές αναφορές 

Τα Σάγκας του Όλαφ Τρίγκβασον αναφέρουν την ήττα του Γκνίπα από τον Γκορμ τον Παλαιό. Storm Οι ιστορικοί καταλήγουν στο συμπέρασμα ότι ο Γκνίπα, πατέρας του Σίγκτρυγκ, εξακολουθούσε να είναι βασιλιάς σε ένα τμήμα της Δανίας, αλλά αργότερα αποκλείστηκε οριστικά από τον Οίκο των Κνύτλινγκα.
Ο μεγάλος Δανός ιστορικός Σάξων ο Γραμματικός παρουσιάζει τον Αρθακανούτο ως Κνούτο: περιγράφεται σαν γιος τού Έρικ και απόγονος του Ράγκναρ Λόθμπροκ μέσω της Γκούντορμ, της εγγονής του Χάραλντ Κλακ, που δεν δέχτηκε ποτέ τον χριστιανισμό.
Ένα αργυρό νόμισμα του 10ου αι. εμφανίζεται με την επιγραφή Έρδεκονούτ, που είναι μία Αγγλική μετάφραση του ονόματος Αρθακανούτος και είναι της ίδιας μορφής με αυτά των υπόλοιπων βασιλέων της Νορθουμπρίας. Το συμπέρασμα είναι ότι η Νορθουμπρία ταυτίζεται με τη Νορθμανία, την περιοχή από την οποία ο Αρδεγκόν ήρθε να κατακτήσει τη Δανία.

 Παραπομπές  		

 Πηγές 
Adam of Bremen, trans. and ed. Francis Joseph Tschan, Timothy Reuter, History of the archbishops of Hamburg-Bremen, Columbia University Press, 2002
Lis Jacobsen: "Svenskev?ldets Fald. Studier til Danmarks Oldhistorie i filologisk og runologisk Lys", Kobenhavn, 1929
Saxo Grammaticus. trans. Peter Fisher. Hilda Roderick Ellis Davidson and Peter Fisher, eds. The history of the Danes, books I-IX, DS Brewer, 1998

Κατηγορία:Βασιλείς της Δανίας
Κατηγορία:Οίκος των Κνύτλινγκα